Η Μικρή Γοργόνα (πρωτότυπος τίτλος: The Little Mermaid) είναι αμερικανική μουσική κινηματογραφική ταινία κινουμένων σχεδίων φαντασίας παραγωγής Walt Disney Feature Animation και διανομής της Walt Disney Pictures. Βασίζεται το παραμύθι του Χανς Κρίστιαν Άντερσεν με το ίδιο όνομα, και εξιστορείται την ιστορία μίας όμορφης γοργόνας που ονειρεύεται να γίνει άνθρωπος. Η ταινία γράφτηκε, σκηνοθετήθηκε και παράχθηκε από τον Ρον Κλέμεντς και τον Τζον Μάσκερ, ενώ η μουσική της συντέθηκε από τον Άλαν Μένκεν και τον Χάουαρντ Άσμαν (ο οποίος ήταν και συμπαραγωγός). Πρωταγωνιστούν οι Τζόντι Μπένσον, Κρίστοφερ Ντάνιελ Μπαρνς, Πατ Κάρολ, Σάμιουελ Ε. Ράιτ, Τζέισον Μαρίν, Κένεθ Μαρς, Μπάντι Χάκετ, και Ρενέ Ομπερζονουά.